Sindbad

* Manga
* Anime

**Sindbad** (シンドバッド *Shindobaddo*) oli Sindrian kuningaskunnan entinen kuningas, innovaattori, Kansainvälisen liiton johtaja sekä maailman vaikutusvaltaisimman kauppayhtiön, Sindrian kauppalaivueen, toimitusjohtaja. Hän oli seitsemän labyrinttia vallannut labyrintinvaltaaja ja kuninkaan astia. Hän oli Seitsemän meren liiton johtaja, ja oli puoliksi langennut turmelukseen. Sindbad liikkui yleensä kahdeksan kenraalin jäsenten kanssa, ja he olivat hänen luotetuimpia kumppaneitaan.

## Ulkonäkö

Sindbad 14-vuotiaana.Sindbad 14-vuotiaana animessa.16-vuotiaana.
Sindbadillä on pitkät, violetit hiukset sekä kultiaset silmät. Hän käyttää suuria kultaisia rengaskorvakoruja.

14-vuotiaana Sindbadin hiukset oli sidottu ponnarille, ja hänellä oli yllään valkoinen kaapu ja violetit haaremihousut. Hänellä oli violetit kengät, sininen paita kaapun alla sekä valkoista sidettä käsivarsissaan. Mukanaan hän kantaa ensimmäistä metalliastiaansa, isälleen kuulunutta käyräsapelia.

16-vuotiaalla Sindbadilla oli univormu, johon kuuluivat housut, saappaat ja lyhyt takki. Hänen pitkät hiuksensa olivat yhä sidotut, mutta hänellä oli sen lisäksi päänahan myötäisiä lettejä hänen päänsä vasemmalla puolella.

Aikuisella Sindbadilla on pitkä, valkoinen kaapu, valkoinen turbaani jossa on sulkakoristeita, sekä teräväkärkiset punaiset kengät. Hänellä on paljon koruja, joista useimmat ovat hänen metalliastioitaan. Hänellä on yhä pitkät, sidotut violetit hiukset ja rengaskorvakorut.

## Luonne

Sindbad on rento ja hauskanpitoa rakastava. Hän on flirttaileva ja valmis käyttämään karismaansa tavoitteidensa saavuttamiseksi. Hänellä on tapana flirttailla useiden naishahmojen kanssa.

Tästä huolimatta Sindbad on myös suuri ja kunniakas kuningas tarpeen vaatiessa. Hänen alaisensa sekä useimmat muut hänet tapaavat kunnioittavat häntä suuresti.

Vaikka hän vaikuttaakin aluksi epäitsekkäältä ja uskolliselta, auttaen aina muita pyytämättä vastapalvelusta, todellisuudessa hänellä on yleensä taka-ajatuksia. Hän auttaa muita, kuten Alibabaa, Aladdinia ja Hakuryuuta, saadakseen heistä uskollisia liittolaisia Al-Thamenia vastaan. Ja'farin kanssa juteltuaan Sindbad ymmärtää tulleensa sellaiseksi, jota vihasi nuorempana: ovelaksi ja manipuloivaksi.

## Historia

Sindbad syntyi ja kasvoi Tisonin kylässä, Partheviassa. Hänen syntyessään Yunan, Scheherazade, Matal Mogamett ja Arba tunsivat rukhin värähtelevän, joten Yunan kutsuu häntä “ihmeeksi”. Kun Sindbad oli 14, hän valtasi ensimmäisen labyrinttinsa, jossa hänen isänsä oli menehtynyt. Sen jälkeen hän sai käsiinsä vielä kuusi muuta henkeä, mutta seitsemännessä labyrintissaan hänelle sanottiin, ettei hän tai kukaan hänen kamarinsa jäsenistä saa enää mennä labyrintteihin. Sindbad on myös purjehtinut halki maailman seitsemän meren, mistä hän sai lempinimen Sindbad, seitsemän meren ylikuningas, ja hän perusti oman valtionsa, Sindrian.

Vallattuaan kaksi labyrinttia, Baalin ja Valeforin, Sindbad perusti ensimmäisen Sindrian kuningaskunnan pienelle saarelle Parthevian rannikolla. Saari joutui pian sotaan, jolloin Sindbad otti kansalaistensa mustan rukhin ja lankesi puoliksi turmelukseen. Myöhemmin Sindbad harjoitteli Yambalan gladiaattorien kanssa, oppien vuodessa magoin hallintaa.

Matkoillaan Sindbad värväsi tulevan kuningaskuntansa kenraalit. Sindrian kansalaisiksi tulivat: Drakon, entinen parthevialainen viranomainen ja Sindbadin vihollinen; Hinahoho, imuchakkilainen soturi; Ja’far, nuori salamurhaaja, joka värvättiin tappamaan Sindbad; Masrur, yksi Reimin Colosseumin fanaliksista; ja Yamraiha, entinen magnostadtilainen taikuusopiskelija. Sindbad ystävystyi myös Sharrkan Amun-Ran, Pistin ja Spartos Leoxsesin kanssa, tosin he ovat yhä kotimaidensa kansalaisia.